ddrg/super_eurlex huggingface dataset:
Euroopa Liidu Teataja L 171 , 26/06/2001 Lk 0001 - 0002



Nõukogu määrus (EÜ) nr 1239/2001, 19. juuni 2001, millega parandatakse määrust (EÜ) nr 2201/96 töödeldud puu- ja köögiviljasaaduste turu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 36 ja 37, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades järgmist: (1) Määrusega (EÜ) nr 2699/2000 [2] on muuhulgas muudetud määruse (EÜ) nr 2201/96 [3] I jaotist ning vastavalt kohandatud sätteid, milles reguleeritakse töötlemistoetuse andmist kuivatatud "Ente" ploomide ja kuivatatud viigimarjade puhul, muutmata nende sätete sisu. Toetuskava, mis varem oli sätestatud määruse (EÜ) nr 2201/96 artiklites 2–6, on nüüd hõlmatud kõnealuse määruse artikliga 6a. Kõnealust muudatust arvesse võttes tuleks muuta nimetatud määruse artikli 31 teksti, milles määratletakse Euroopa Põllumajanduse Arendus- ja Tagatisfondi (EAGGF) tagatisrahastust rahastatavad kulutused. (2) Kõnealuses artiklis 31 tuleks viide kehtetuks tunnistatud määrusele (EMÜ) nr 729/70 [4] asendada viitega nõukogu 17. mai 1999. aasta määrusele (EÜ) nr 1258/1999 ühise põllumajanduspoliitika rahastamise kohta, [5] ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2201/96 artikkel 31 asendatakse järgmisega: "Artikkel 31 Artikli 2, artikli 6a, artikli 7, artikli 9 lõigete 4 ja 5 ning artikli 10 lõike 3 kohaldamisest tulenevaid kulusid käsitatakse nõukogu 17. mai 1999. aasta määruse (EÜ) nr 1258/1999 (ühise põllumajanduspoliitika rahastamise kohta) [6] artikli 1 lõike 2 punktis b määratletud tähenduses põllumajandusturge stabiliseeriva sekkumisena." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 19. juuni 2001 Nõukogu nimel eesistuja M. Winberg [1] 16. mail 2001 esitatud arvamus (Euroopa Ühenduste Teatajas seni avaldamata). [2] EÜT L 311, 12.12.2000, lk 9. [3] Nõukogu 28. oktoobri 1996. aasta määrus (EÜ) nr 2201/96 töödeldud puu- ja köögiviljasaaduste turu ühise korralduse kohta (EÜT L 297, 21.11.1996, lk 29). Määrust on viimati muudetud määrusega (EÜ) nr 2699/2000 (EÜT L 311, 12.12.2000, lk 9). [4] Nõukogu 21. aprilli 1970. aasta määrus (EMÜ) nr 729/70 ühise põllumajanduspoliitika rahastamise kohta (EÜT L 94, 28.4.1970, lk 13). Määrust on viimati muudetud määrusega (EÜ) nr 1287/95 (EÜT L 125, 8.6.1995, lk 1). [5] EÜT L 160, 26.6.1999, lk 103. [6] EÜT L 160, 26.6.1999, lk 103. --------------------------------------------------
Official Journal L 208 , 01/08/2001 P. 0014 - 0014



KOMISJONI MÄÄRUS (EÜ) nr 1564/2001, 31. juuli 2001, millega muudetakse määrust (EÜ) nr 562/2000 seoses teatavate sekkumisveiseliha jaotustükkide vaakumpakendamisega ja parandatakse määrust (EÜ) nr 1209/2001 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta,1 viimati muudetud määrusega (EÜ) nr 1512/2001,2 eriti selle artikli 47 lõiget 8, ning arvestades järgmist: (1) Komisjoni 15. märtsi 2000. aasta määruses (EÜ) nr 562/2000 (milles sätestatakse nõukogu määruse (EÜ) nr 1254/1999 üksikasjalikud rakenduseeskirjad veiseliha kokkuostu kohta,3 viimati muudetud määrusega (EÜ) nr 1082/20014) sätestatakse eelkõige jaotustükkide pakendamine kohe pärast liha konditustamist ja sekkumiskõlbliku veiseliha konditustamise erinõuded. (2) Kogemus on näidanud, et on vaja selgitada olukorda seoses teatavate sekkumisveiseliha jaotustükkide vaakumpakendamise võimalusega. Seepärast tuleks vastavalt muuta määrust (EÜ) nr 562/2000. (3) Komisjoni 20. juuni 2001. aasta määruse (EÜ) nr 1209/2001 (milles sätestatakse erand määrusest (EÜ) nr 562/2000, milles sätestatakse nõukogu määruse (EÜ) nr 1254/1999 üksikasjalikud rakenduseeskirjad veiseliha kokkuostu kohta,5 viimati muudetud määrusega (EÜ) nr 1496/20016) ingliskeelse versiooni artikli 1 lõike 2 punktis b on viga. Seetõttu tuleks seda määrust muuta. (4) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 562/2000 V lisale lisatakse järgmine punkt 3: "3. TEATAVATE ÜKSIKUTE JAOTUSTÜKKIDE VAAKUMPAKENDAMINE Koodide INT 12, 13, 14, 15, 16, 17 ja 19 alla kuuluvate jaotustükkide puhul võivad liikmesriigid lubada punktis 1 sätestatud eraldi pakendite kasutamise asemel vaakumpakendamist." Artikkel 2 Määruse (EÜ) nr 1209/2001 ingliskeelse versiooni artikli 1 lõike 2 punkt b sõnastatakse järgmiselt: (Puudutab ainult ingliskeelset versiooni.) Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 31. juuli 2001 Komisjoni nimel komisjoni liige Frederik BOLKESTEIN 1 EÜT L 160, 26.6.1999, lk 21. 2 EÜT L 201, 26.7.2001, lk 1. 3 EÜT L 68, 16.3.2000, lk 22. 4 EÜT L 149, 2.6.2001, lk 19. 5 EÜT L 165, 21.6.2001, lk 15. 6 EÜT L 197, 21.7.2001, lk 3.
Euroopa Liidu Teataja L 283 , 27/10/2001 Lk 0011 - 0011



Komisoni määrus (EÜ) nr 2105/2001, 26. oktoober 2001, millega muudetakse määrust (EÜ) nr 1093/2001 kanepi impordi osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuli 2000. aasta määrust (EÜ) nr 1673/2000 kiu tootmiseks kasvatatava lina ja kanepi turu ühise korralduse kohta, [1] eriti selle artikleid 9 ja 14, ning arvestades järgmist: (1) Uued eeskirjad kanepi impordi kohta on sätestatud komisjoni määruses (EÜ) nr 1093/2001, [2] millega muudetakse määrust (EÜ) nr 245/2001, [3] millega kehtestatakse määruse (EÜ) nr 1673/2000 üksikasjalikud rakenduseeskirjad. Määruse (EÜ) nr 1093/2001 artikliga 2 nähakse ette, et kõnealuseid eeskirju tuleb kohaldada alates 1. novembrist 2001. (2) Kanepi importi käsitlevatele uutele eeskirjadele vastavate siseriiklike normide loomine eeldab suuremaid seadusandlikke, halduslikke ja praktilisi muudatusi. Sellest tulenevalt ei ole mõnel liikmesriigil arvatavasti võimalik tagada uute eeskirjade kohaldamist kavandatud kuupäeval 1. novembril 2001. Liikmesriikidele tuleks anda piisavalt lisaaega, et tagada eeskirjade jõustumine ühel ajal ja samal viisil, nii et uute eeskirjade kohaldamise uueks kuupäevaks tuleks sätestada 1. mai 2002. Sellest tulenevalt tuleb enne eelmist tähtaega kehtinud kontrollimeetmeid jätkuvalt kohaldada kuni 30. aprillini 2002. (3) Käesoleva määrusega ettenähtud meetmed on kooskõlas looduslike kiudude turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1093/2001 artiklis 2 asendatakse kuupäev "1. november 2001" kuupäevaga "1. mai 2002" ja kuupäev "31. oktoober 2001" kuupäevaga "30. aprill 2002". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. oktoober 2001 Komisjoni nimel komisjoni liige Franz Fischler [1] EÜT L 193, 29.7.2000, lk 16. [2] EÜT L 150, 6.6.2001, lk 17. [3] EÜT L 35, 6.2.2001, lk 18. --------------------------------------------------
Euroopa Liidu Teataja L 081 , 21/03/2001 Lk 0020 - 0020



Komisjoni määrus (EÜ) nr 544/2001, 20. märts 2001, millega kehtestatakse nõukogu määruse (EÜ) nr 2200/96 rakenduseeskirjad seoses rakendusfonde täiendava rahalise abiga EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud määrusega (EÜ) nr 2826/2000, [2] eriti selle artiklit 48, ning arvestades, et: (1) määruse (EÜ) nr 2200/96 artikli 15 lõikega 6 lubatakse liikmesriikidel maksta tootjaorganisatsioonidele riiklikku rahalist abi lisaks rakendusfondile; liikmesriigid võivad taotleda ühenduselt selle täiendava abi osalist hüvitamist; (2) kõnealuse toetuse rahastamise viisi, mis on sätestatud määruse (EÜ) nr 2200/96 artiklis 52, on alates 1. jaanuarist 2000 muudetud nõukogu 17. mai 1999. aasta määrusega (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta [3]; kõnealust toetust tuleb edaspidi käsitada sekkumisena põllumajandusturgude stabiliseerimiseks nõukogu 17. mai 1999. aasta määruse (EÜ) nr 1258/1999 (ühise põllumajanduspoliitika rahastamise kohta) [4] artikli 1 lõike 2 punktis b määratletud tähenduses; (3) kõnealuste asjaolude tõttu tuleks sätestada üksikasjalikud eeskirjad, et viia rahastamise viis kooskõlla kõnealuse uue olukorraga; eelkõige tuleks sätestada ühenduse saadaoleva abi kindlaksmääramine tasemel, mis oleks võrreldav varem ühenduse abi raamprogrammi kaudu antud abi määraga; (4) kuna määruse (EÜ) nr 1257/1999 artikli 56 sätteid kohaldatakse alates 1. jaanuarist 2000, on asjakohane kohaldada käesoleva määruse sätteid abi suhtes, mida antakse kõnealusest kuupäevast algavate aastaste ajavahemike eest; (5) käesolevas määruses sätestatud meetmed on kooskõlas värske puu- ja köögivilja korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2200/96 artikli 15 lõike 6 teises lõigus osutatud kulutused rahastab Euroopa Põllumajanduse Arendus- ja Tagatisfondi tagatisrahastu 50 % ulatuses tootjaorganisatsioonidele antud rahalisest abist. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse pärast 1. jaanuari 2000 algavate aastaste ajavahemike eest antava abi suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. märts 2001 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 328, 23.12.2000, lk 2. [3] EÜT L 160, 26.6.1999, lk 80. [4] EÜT L 160, 26.6.1999, lk 103. --------------------------------------------------
Nõukogu määrus (EÜ) nr 1339/2001,

28. juuni 2001,

millega laiendatakse euro võltsimise takistamiseks vajalike meetmete sätestamist käsitleva määruse (EÜ) nr 1338/2001 mõju nendele liikmesriikidele, kes ei ole eurot ühisrahana kasutusele võtnud

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 308,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades järgmist:

(1) Määruse (EÜ) nr 1338/2001 [3] vastuvõtmisel nägi nõukogu ette, et selle artikleid 1-11 kohaldatakse nendes liikmesriikides, kes on euro ühisrahana kasutusele võtnud.

(2) Oluline on kaitsta eurot samal tasemel ka nendes liikmesriikides, kes seda kasutusele pole võtnud, ja selleks tuleks võtta vajalikud meetmed,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1338/2001 artikleid 1-11 kohaldatakse ka nende liikmesriikide suhtes, kes ei ole eurot ühisrahana kasutusele võtnud.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates 1. jaanuarist 2002. Seda kohaldatakse selle avaldamise kuupäevast nende pangatähtede ja müntide suhtes, mida pole veel käibele lastud, kuid kavatsetakse käibele lasta.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 28. juuni 2001

Nõukogu nimel

eesistuja

B. Rosengren

[1] EÜT C 337 E, 28.11.2000, lk 264.

[2] Arvamus on esitatud 3. mail 2001 (Euroopa Ühenduste Teatajas seni avaldamata).

[3] EÜT L 181, 4.7.2001, lk 6.

--------------------------------------------------
Euroopa Liidu Teataja L 006 , 10/01/2002 Lk 0037 - 0038



Komisjoni määrus (EÜ) nr 32/2002, 9. jaanuar 2002, millega parandatakse määrust (EÜ) nr 13/2002, millega muudetakse määrust (EÜ) nr 713/2001 veiseliha ostmise kohta määruse (EÜ) nr 690/2001 alusel EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] viimati muudetud määrusega (EÜ) nr 2345/2001, [2] võttes arvesse nõukogu 3. aprilli 2001. aasta määrust (EÜ) nr 690/2001 turutoetuse erimeetmete kohta veiselihasektoris, [3] muudetud määrusega (EÜ) nr 2595/2001, [4] eriti selle artikli 2 lõiget 2, ning arvestades järgmist: (1) Komisjoni määrusega (EÜ) nr 13/2002 [5] loodi mitmes liikmesriigis veiseliha ostmise võimalus määruse (EÜ) nr 690/2001 alusel. (2) Eespool nimetatud määruse lisas on avastatud viga. Seepärast tuleks kõnealust määrust parandada, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 13/2002 lisa asendatakse käesoleva määruse lisaga. Artikkel 2 Käesolev määrus jõustub Euroopa Ühenduste Teatajas avaldamise päeval. Seda kohaldatakse 5. jaanuarist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. jaanuar 2002 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] EÜT L 315, 1.12.2001, lk 29. [3] EÜT L 95, 5.4.2001, lk 8. [4] EÜT L 345, 29.12.2001, lk 33. [5] EÜT L 3, 5.1.2002, lk 36. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBILJAGEANEXOLIITEBILAGA Estado miembroMedlemsstatMitgliedstaatΚράτος μέλοςMember StateÉtat membreStati membriLidstaatEstado-MembroJäsenvaltiotMedlemsstat Belgique/België Deutschland Österreich Nederland Ireland España France Portugal Sverige Luxembourg --------------------------------------------------
Komisjoni määrus (EÜ) nr 31/2002,

9. jaanuar 2002,

millega muudetakse nõukogu määrust (EÜ) nr 669/97, millega avatakse teatavate Fääri saartelt pärit kalade ja kalandustoodete ühenduse tariifikvoodid ja sätestatakse nende haldamine

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. aprilli 1997. aasta määrust (EÜ) nr 669/97, millega avatakse teatavate Fääri saartelt pärit kalade ja kalandustoodete ühenduse tariifikvoodid ja sätestatakse nende haldamine, määratletakse nende meetmete muutmise ja kohandamise üksikasjalikud sätted ning tunnistatakse kehtetuks määrus (EÜ) nr 1983/95, [1] viimati muudetud komisjoni määrusega (EÜ) nr 2471/1999, [2] eriti selle artikleid 5 ja 6,

ning arvestades järgmist:

(1) EÜ ja Taani Fääri saarte ühiskomitee 11. juuli 2001. aasta otsusega nr 2/2001 on muudetud ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe protokolli 1 lisa II tabelit, suurendades krevettidest, [3] garneelidest ja norra salehomaaridest valmistatud toodete või konservide iga-aastast tariifikvooti 2000 tonnilt 3000 tonnile. Kõnealune otsus jõustus 1. septembril 2001.

(2) Määruse (EÜ) nr 669/97 lisas järjekorranumbri 09.0679 all loetletud krevettide, garneelide ja norra salehomaaride iga-aastaste tariifikvootide mahtu tuleks kõnealuse suurendamise arvesse võtmiseks muuta.

(3) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 669/97 lisas suurendatakse järjekorranumbri 09.0679 all loetletud krevettidest, garneelidest ja norra salehomaaridest valmistatud toodete või konservide iga-aastaste tariifikvootide mahtu 3000 tonnini.

Artikkel 2

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 1. septembrist 2001.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 9. jaanuar 2002

Komisjoni nimel

komisjoni liige

Frederik Bolkestein

[1] EÜT L 101, 18.4.1997, lk 1.

[2] EÜT L 301, 24.11.1999, lk 3.

[3] EÜT L 219, 14.8.2001, lk 29.

--------------------------------------------------
Euroopa Liidu Teataja L 024 , 26/01/2002 Lk 0001 - 0001



Nõukogu määrus (EÜ) nr 134/2002, 22. jaanuar 2002, millega muudetakse nõukogu määrust (EÜ) nr 2531/98 kohustuslike reservide kohaldamise kohta Euroopa Keskpanga poolt EUROOPA LIIDU NÕUKOGU, võttes arvesse Euroopa Keskpankade Süsteemi ja Euroopa Keskpanga põhikirja (edaspidi "põhikiri"), eriti selle artiklit 19.2, võttes arvesse Euroopa Keskpanga (edaspidi "EKP") soovitust, võttes arvesse Euroopa Parlamendi arvamust, [1] võttes arvesse komisjoni arvamust, [2] tegutsedes Euroopa Ühenduse asutamislepingu artikli 107 lõikes 6 ja põhikirja artiklis 42 sätestatud korras ning vastavalt põhikirja artiklis 43.1, samuti asutamislepingule lisatud teatavaid Suurbritannia ja Põhja-Iiri Ühendkuningriigiga seotud sätteid käsitleva protokolli punktis 8 ja teatavaid Taaniga seotud sätteid käsitleva protokolli punktis 2 sätestatud tingimustele, ning arvestades järgmist: (1) 23. novembril 1998 võttis nõukogu vastu määruse (EÜ) nr 2531/98 kohustuslike reservide kohaldamise kohta Euroopa Keskpanga poolt. [3] (2) Konkreetsed sanktsioonid ja kord on sätestatud määruses (EÜ) nr 2531/98, milles nähakse ette teatavate rikkumiste puhul sanktsioonide rakendamise lihtsustatud kord, kuid osutatakse sanktsioonide rakendamispõhimõtetele ja -korrale, mis on sätestatud nõukogu 23. novembri 1998. aasta määruses (EÜ) nr 2532/98 Euroopa Keskpanga volituste kohta rakendada sanktsioone. [4] (3) Määruse (EÜ) nr 2532/98 artikli 3 lõikes 7 sätestatud läbivaatamise korra, mida on lihtsustatud nõukogu määruse (EÜ) nr 2531/98 artikli 7 lõikes 2, rakendamise kogemused näitavad, et viieteistkümnele päevale lühendatud aja jooksul ei jõua EKP nõukogu asjakohast otsust vastu võtta. (4) Tõhusa läbivaatamiskorra tagamiseks tuleks EKP nõukogule otsuse tegemiseks antavat aega pikendada kahe kuuni, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2531/98 artikli 7 lõikes 2 olev viide määruse (EÜ) nr 2532/98 artikli 3 lõikele 7 jäetakse välja. Artikkel 2 Käesolev määrus jõustub selle Euroopa Ühenduste Teatajas avaldamise päeval. Käesolevat määrust kohaldatakse taotluste suhtes, mis on esitatud pärast käesoleva määruse jõustumise kuupäeva. Sel eesmärgil on asjakohane kuupäev see, millal EKP taotluse kätte saab. Käesolev määrus on Euroopa Ühenduse asutamislepingu kohaselt tervikuna siduv ja liikmesriikides vahetult kohaldatav. Brüssel, 22. jaanuar 2002 Nõukogu nimel eesistuja R. De Rato y Figaredo [1] Arvamus on esitatud 4.7.2001 (Euroopa Ühenduste Teatajas seni avaldamata). [2] Arvamus on esitatud 24.10.2001 (Euroopa Ühenduste Teatajas seni avaldamata). [3] EÜT L 318, 27.11.1998, lk 1. [4] EÜT L 318, 27.11.1998, lk 4. --------------------------------------------------
Nõukogu määrus (EÜ) nr 120/2002,

21. jaanuar 2002,

millega muudetakse määrust (EÜ) nr 2793/1999 veini tariifikvoodi kohandamise osas

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133,

võttes arvesse komisjoni ettepanekut

ning arvestades järgmist:

(1) Nõukogu kiitis heaks 29. juuli 1999. aasta otsusega 1999/753/EÜ [1] ühelt poolt Euroopa Ühenduse ja selle liikmesriikide ning teiselt poolt Lõuna-Aafrika Vabariigi vahelise kaubandus-, arengu- ja koostöölepingu [2] (edaspidi "kaubandus-, arengu- ja koostööleping") ajutise kohaldamise. Kaubandus-, arengu- ja koostöölepingut on ajutiselt kohaldatud alates 1. jaanuarist 2000.

(2) Kaubandus-, arengu- ja koostöölepingu X lisa sisaldab kirjavahetust Euroopa Ühenduse ja Lõuna-Aafrika Vabariigi vahel ning selles on sätestatud iga-aastane tollimaksuvaba tariifikvoot 32 miljonile liitrile pudelites imporditud Lõuna-Aafrika veinile. Nõukogu 17. detsembri 1999. aasta määruse (EÜ) nr 2793/1999 (Euroopa Ühenduse ja Lõuna-Aafrika Vabariigi vahelise kaubandus-, arengu- ja koostöölepingu kohaldamise teatava korra kohta) [3] artikkel 8 lükkab veini tariifikvoodi avamise edasi kuni veinikaubanduse ja kangete alkohoolsete jookide kaubanduse lepingute jõustumiseni Euroopa Ühenduse ja Lõuna-Aafrika Vabariigi vahel.

(3) Otsusega 2002/51/EÜ [4] on nõukogu ühenduse nimel heaks kiitnud veinikaubanduse lepingu Euroopa Ühenduse ja Lõuna-Aafrika Vabariigi vahel. Lisaks sellele on nõukogu otsusega 2002/55/EÜ [5] heaks kiitnud kirjavahetuse teel sõlmitud lepingu Euroopa Ühenduse ja Lõuna-Aafrika Vabariigi vahel veinikaubanduse kohta, millega muudetakse kaubandus-, arengu- ja koostöölepingu X lisas sätestatud pudelites imporditud veini tariifikvoodi mahtu.

(4) Seetõttu tuleks määrust (EÜ) nr 2793/1999 vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2793/1999 lisa muudetakse järgmiselt.

Viiendas veerus, pealkirja

"Iga-aastase tariifikvoodi maht ja iga-aastane kasvutegur"

all asendatakse järjekorranumbrile 09.1825 vastav kirje järgmisega:

"35300000 liitrit

(iga-aastane kasvutegur 3 %) [4] 2002 kuni 2011 lisatakse igal aastal aasta põhikvoodile 6720000 liitrit. Iga-aastast kasvutegurit kohaldatakse alates 2003. aastast ainult põhikvoodi 35300000 liitrit suhtes."

Artikkel 2

Käesolev määrus jõustub järgmisel päeval pärast Euroopa Ühenduste Teatajas avaldamist.

Seda kohaldatakse alates 1. jaanuarist 2002.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. jaanuar 2002

Nõukogu nimel

eesistuja

M. Arias Cañete

[1] EÜT L 311, 4.12.1999, lk 1.

[2] EÜT L 311, 4.12.1999, lk 3.

[3] EÜT L 337, 30.12.1999, lk 29. Määrust on muudetud määrusega (EÜ) nr 1747/2000 (EÜT L 200, 8.8.2000, lk 25).

[4] EÜT L 28, 30.1.2002, lk 3.

[5] EÜT L 28, 30.1.2002, lk 133.

--------------------------------------------------
Official Journal L 039 , 09/02/2002 P. 0012 - 0013



KOMISJONI MÄÄRUS (EÜ) nr 245/2002, 8. veebruar 2002, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandustoodete ja toiduainete geograafiliste tähiste ning päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta,1 viimati muudetud komisjoni määrusega (EÜ) nr 2796/2000,2 eriti selle artikli 6 lõikeid 3 ja 4, ning arvestades järgmist: 1) Vastavalt määruse (EMÜ) nr 2081/92 artiklile 5 on Hispaania saatnud komisjonile taotluse nime "Khaki Ribera del Xúquer" registreerimiseks päritolunimetusena ning Itaalia on saatnud komisjonile kaks taotlust nimede "Asparago bianco di Cimadolmo" and "Ciliegia di Marostica" registreerimiseks geograafilise tähisena. 2) Kooskõlas kõnealuse määruse artikli 6 lõikega 1 on leitud, et taotlused vastavad kõikidele kõnealuses määruses sätestatud nõuetele ja sisaldavad eelkõige kõiki artikli 4 kohaselt nõutud andmeid. 3) Komisjonile ei ole esitatud kõnealuse määruse artikli 7 alusel ühtki vastuväidet käesoleva määruse lisas esitatud nimede kohta pärast nende avaldamist Euroopa Ühenduste Teatajas.3 4) Seepärast tuleks kõnealused nimed kanda kaitstud päritolunimetuste ja geograafiliste tähiste registrisse ja võtta kaitstud päritolunimetuste või kaitstud geograafiliste tähistena kaitse alla kogu ühenduses. 5) Käesoleva määruse lisaga täiendatakse komisjoni määruse (EÜ) nr 2400/964 (viimati muudetud määrusega (EÜ) nr 2601/015) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 lisasse ja kantakse kaitstud päritolunimetuste (KPN) või kaitstud geograafiliste tähistena (KGT) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse. Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. veebruar 2002 Komisjoni nimel komisjoni liige Franz FISCHLER LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Puu- ja köögivili HISPAANIA Kaki Ribera del Xúquer (KPN) ITAALIA Asparago bianco di Cimadolmo (KGT) Ciliegia di Marostica (KGT) 1 EÜT L 208, 24.7.1992, lk 1. 2 EÜT L 324, 21.12.2000, lk 26. 3 EÜT C 113, 18.4.2001, lk 7 (Khaki Ribera del Xúquer). EÜT C 125, 26.4.2001, lk 2 (Asparago bianco di Cimadolmo). EÜT C 113, 18.4.2001, lk 5 (Ciliegia di Marostica). 4 EÜT L 327, 18.12.1996, lk 11. 5 EÜT L 345, 29.12.2001, lk 47.